pythainlp/thai-wiki-dataset-v3 huggingface dataset:
ดาวแปรแสง

ดาวแปรแสง (Variable Star) คือดาวฤกษ์ ที่มีความสว่างเปลี่ยนแปลงอย่างมาก แตกต่างจากดาวฤกษ์ส่วนใหญ่ในท้องฟ้าที่มีกำลังส่องสว่างเกือบคงที่ ดวงอาทิตย์ของเรา เป็นตัวอย่างที่ดีของดาวฤกษ์ที่มีการเปลี่ยนแปลงของความสว่างน้อยมาก (โดยปกติเปลี่ยนแปลงประมาณ 0.1% ในวัฏจักรสุริยะ 11 ปี) ดาวแปรแสงมีทั้งที่เปลี่ยนแปลงความสว่างจาก ปัจจัยภายใน และ ปัจจัยภายนอก ตัวอย่างดาวฤกษ์ดวงที่เห็นได้ชัดเจนคือ "ดาวบีเทลจุส" ในกลุ่มดาวนายพราน
== การสังเกตดาวคู่ ==
ดาวคู่ เป็นดาวสองดวงที่โคจรรอบกันและกัน เมื่อเกิดการบังกันทำให้ความสว่างโดยรวมเปลี่ยนแปลงเป็นคาบ เราสามารถวิเคราะห์ดาวคู่ได้โดยการวัดแสงและสเปกโทรโฟโตเมตรี การสังเกตความสว่างของดาวคู่เทียบกับดาวฤกษ์ที่มีความสว่างคงที่ ทำให้สามารถวาดกราฟความสว่างออกมาได้ ดาวแปรแสงที่มีลักษณะการเปลี่ยนแปลงความสว่างอย่างสม่ำเสมอจะมีคาบและแอมพลิจูดแน่นอน อย่างไรก็ตาม ค่าที่วัดได้อาจมีการเปลี่ยนแปลงอย่างช้า ๆ เมื่อเวลาผ่านไป จุดในกราฟที่ดาวมีความสว่างสูงสุด เรียกว่า จุดสูงสุด (maxima) อีกจุดที่มีความสว่างน้อยที่สุดเรียกว่า จุดต่ำสุด (minima)
== การจัดประเภท ==
ดาวแปรแสงสามารถแบ่งได้เป็น 2 พวกคือ intrinsic หรือ extrinsic
ดาวแปรแสงชนิด Intrinsic : คือดาวฤกษ์ที่มีการแปรแสงเกิดจากความเปลี่ยนแปลงของคุณสมบัติทางกายภาพภายในของดาวเอง สามารถแบ่งเป็น 3 กลุ่มย่อยได้แก่
* Pulsating variables, คือดาวฤกษ์ที่มีการขยายขนาดรัศมีใหญ่ขึ้นอันเป็นส่วนหนึ่งของกระบวนการวิวัฒนาการตามอายุของดาว
* Eruptive variables, คือดาวฤกษ์ที่เกิดการเปลี่ยนแปลงอย่างฉับพลันที่พื้นผิวของดาว เช่น การเกิด flare หรือการพวยพุ่งของมวลดาว
* Cataclysmic หรือ explosive variables, คือดาวฤกษ์ที่กำลังเกิดกระบวนการเปลี่ยนแปลง cataclysmic เช่น การเกิดโนวา หรือ ซูเปอร์โนวา
ดาวแปรแสงชนิด Extrinsic : คือดาวฤกษ์ที่มีการแปรแสงเกิดจากคุณสมบัติภายนอกของดาว เช่น การหมุน การเกิดคราส แบ่งออกได้เป็น 2 กลุ่มย่อย ได้แก่
* การเกิดคราสของดาวคู่หรือดาวแฝด ซึ่งจากมุมมองบนโลกจะมองเห็นดาวฤกษ์บังกันและกันเป็นบางครั้งตามรอบของการโคจร
* ดาวแปรแสงจากการหมุน คือดาวฤกษ์ที่มีการแปรแสงอันเกิดการปรากฏการณ์ที่เกี่ยวข้องกับการหมุนของดาว ตัวอย่างเช่น ดาวฤกษ์ที่มีจุดมืดขนาดใหญ่มาก ๆ จะส่งผลต่อความสว่างที่ปรากฏออกมา หรือดาวฤกษ์ที่มีอัตราการหมุนรอบตัวเองเร็วมากก็สามารถมองเห็นเป็นรูปทรงอย่างไข่ได้
== ดาวแปรแสงชนิด Intrinsic ==
ดาวแปรแสงชนิดเซเฟอิด
ดาวแปรแสงชนิดอาร์อาร์ พิณ
ดาวแปรแสงชนิดดับเบิลยูหญิงสาว
ดาวแปรแสงคาบยาว
ดาวแปรแสงมิรา
ดาวแปรแสงชนิดอาร์วี วัว
ดาวแปรแสงกลุ่มดาวนายพราน
ดาวฤกษ์
ดาวแปรแสง
มหาวิทยาลัยอาร์สดิจิตา

มหาวิทยาลัยอาร์สดิจิตา (ArsDigita University; ADU) เป็นมหาวิทยาลัยที่ให้การศึกษาอย่างเสรีออนไลน์ โดยเอกสารทั้งหมดสามารถใช้ได้ตามสัญญา Open Content License เปิดสอนเมื่อ กันยายน พ.ศ. 2543 ก่อตั้งโดยองค์กรอาร์สดิจิตา ซึ่งเป็นองค์กรไม่แสวงหาผลประโยชน์แห่งหนึ่ง ซึ่งต่อมาถูกฟ้องล้มละลาย และ ฟิลิป กรีนสปัน ได้ลาออกจากการเป็นผู้บริหารองค์กร มหาวิทยาลัยได้ปิดตัวลงเมื่อเดือนกรกฎาคม พ.ศ. 2544
มหาวิทยาลัยอาร์สดิจิตาเปิดสอนฟรีทางด้านวิทยาการคอมพิวเตอร์ ระดับเทียบเท่าปริญญาตรี โดยใช้ระยะเวลา 1 ปีในการเรียนจบการศึกษา โดยผู้สอนเป็นศิษย์เก่าจาก สถาบันเทคโนโลยีแมสซาชูเซตส์ (MIT) และ สถาบันเทคโนโลยีแคลิฟอร์เนีย (CalTech) หลักสูตรการเรียนอ้างอิงตามการสอนวิทยาการคอมพิวเตอร์ในสถาบันเทคโนโลยีแมสซาชูเซตส์
== แหล่งข้อมูลอื่น ==
ศิษย์เก่ามหาวิทยาลัย 
อาร์สดิจิตา
17 มีนาคม

วันที่ 17 มีนาคม เป็นวันที่ 76 ของปี (วันที่ 77 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 289 วันในปีนั้น
== เหตุการณ์ ==
พ.ศ. 2502 (ค.ศ. 1959) - เทนซิน เกียโซ ดาไลลามะองค์ที่ 14 ทรงลี้ภัยการเมือง จากทิเบตไปอยู่อินเดีย
พ.ศ. 2512 (ค.ศ. 1969) - กอลดา ไมเออร์ ดำรงตำแหน่งนายกรัฐมนตรีคนที่ 4 ของอิสราเอล
== วันเกิด ==
พ.ศ. 2425 (ค.ศ. 1882) - สมเด็จฯ เจ้าฟ้ากรมหลวงลพบุรีราเมศวร์ (สิ้นพระชนม์ 8 เมษายน พ.ศ. 2475)
พ.ศ. 2462 (ค.ศ. 1919) - แนท คิง โคล นักเปียโน, นักแต่งเพลงและนักร้องเพลงแจ๊ซชาวอเมริกัน (ถึงแก่กรรม 15 กุมภาพันธ์ พ.ศ. 2508)
พ.ศ. 2486 (ค.ศ. 1943) - คะโยะ มะสึโอะ นักแสดงหญิงชาวญี่ปุ่น
พ.ศ. 2488 (ค.ศ. 1945) - โกมล โลกะกะลิน นักร้องดาวรุ่งสุนทราภรณ์ (เสียชีวิต 5 เมษายน พ.ศ. 2562)
พ.ศ. 2494 (ค.ศ. 1951) - เคิร์ต รัสเซลล์ นักแสดงชาวอเมริกัน
พ.ศ. 2496 (ค.ศ. 1953)
* วิกรม กรมดิษฐ์ นักธุรกิจและนักเขียนชาวไทยเชื้อสายจีน
* วิคเตอร์ เฮอร์มันส์ อดีตนักฟุตซอลชาวดัตช์
พ.ศ. 2498 (ค.ศ. 1955) - สรจักร ศิริบริรักษ์ นักเขียนเรื่องสั้นแนวเขย่าขวัญ (ถึงแก่กรรม 28 พฤษภาคม พ.ศ. 2556)
พ.ศ. 2502 (ค.ศ. 1959) - วิโรจน์ แซ่โล้ว นักแสดงสตั๊นแมนชาวไทยเชื้อสายจีน
พ.ศ. 2505 (ค.ศ. 1962) - ชาตรี คงสุวรรณ นักดนตรี นักแต่งเพลง
พ.ศ. 2506 (ค.ศ. 1963) - ฟาง จงซิ่น นักแสดงชาวฮ่องกง
พ.ศ. 2507 (ค.ศ. 1964) - ร็อบ โลว์ นักแสดงชาวอเมริกัน
พ.ศ. 2511 (ค.ศ. 1968) - อธิวัฒน์ สนิทวงศ์ ณ อยุธยา นักแสดงชาวไทย
พ.ศ. 2520 (ค.ศ. 1977) - คิท โค้พ นักมวยไทย, นักสู้ป้องกันตัวแบบผสมชาวอเมริกัน
พ.ศ. 2523 (ค.ศ. 1980)
* ธัญญ์ ธนากร นักแสดงชาวไทย
* บัวชมพู ฟอร์ด นักแสดงและนักร้องชาวไทย
พ.ศ. 2524 (ค.ศ. 1981) - อาร์ซู (นักฟุตบอล) นักฟุตบอลชาวสเปน
พ.ศ. 2525 (ค.ศ. 1982) - สตีเวน พีนาร์ นักฟุตบอลอาชีพชาวแอฟริกาใต้
พ.ศ. 2526 (ค.ศ. 1983)
* ทีโมที แทตเชอร์ นักมวยปล้ำอาชีพชาวอเมริกัน
* ราอุล ไมแรลึช นักฟุตบอลชาวโปรตุเกส
พ.ศ. 2529 (ค.ศ. 1986) - เอดิน เจโก นักฟุตบอลชาวบอสเนีย
พ.ศ. 2530 (ค.ศ. 1987)
*เฟเดริโก ฟาซิโอ นักฟุตบอลชาวอาร์เจนตินา
*โอไวน์ โวน วิลเลียมส์ นักฟุตบอลชาวเวลส์
พ.ศ. 2531 (ค.ศ. 1988) - เฟรเซอร์ ฟอร์สเตอร์ นักฟุตบอลชาวอังกฤษ
พ.ศ. 2532 (ค.ศ. 1989) - ชินจิ คางาวะ นักฟุตบอลชาวญี่ปุ่น
พ.ศ. 2533 (ค.ศ. 1990) - มรุต แสนสุข นักแสดงชาวไทย
พ.ศ. 2535 (ค.ศ. 1992) - ชนานันท์ ป้อมบุปผา นักฟุตบอลชาวไทย
พ.ศ. 2537 (ค.ศ. 1994) - มาร์เซ็ล ซาบิทเซอร์ นักฟุตบอลชาวออสเตรีย
พ.ศ. 2543 (ค.ศ. 2000) - ชิน จิน-ซอ นักหมากล้อมระดับอาชีพชาวเกาหลีใต้
พ.ศ. 2545 (ค.ศ. 2002) - จักรภัทร อังศุธนมาลี นักแสดงชาวไทย
== วันถึงแก่กรรม ==
พ.ศ. 2554 (ค.ศ. 2011) - ทองมาก จันทะลือ ศิลปินแห่งชาติ ปรมาจารย์ผู้มีชื่อเสียงในวงการหมอลำ (เกิด 6 กุมภาพันธ์ พ.ศ. 2472)
พ.ศ. 2555 (ค.ศ. 2012) - เฉลียว อยู่วิทยา นักธุรกิจชาวไทย (เกิด พ.ศ. 2475)
พ.ศ. 2560 (ค.ศ. 2017)
*ระวี ภาวิไล นักวิชาการด้านดาราศาสตร์ และนักปรัชญา (เกิด 17 ตุลาคม 2468)
*ชัยภูมิ ป่าแส นักกิจกรรมเยาวชนสิทธิมนุษยชนชาวลาหู่ (เกิด พ.ศ. 2543)
พ.ศ. 2564 (ค.ศ. 2021) - จอห์น มากูฟูลี ประธานาธิบดีแทนซาเนียคนที่ 5 (เกิด 29 ตุลาคม พ.ศ. 2502)
== แหล่งข้อมูลอื่น ==
BBC: On This Day
Today in History: March 17 
มีนาคม 17
มีนาคม
16 มีนาคม

วันที่ 16 มีนาคม เป็นวันที่ 75 ของปี (วันที่ 76 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 290 วันในปีนั้น
== เหตุการณ์ ==
พ.ศ. 2063 (ค.ศ. 1521) - เฟอร์ดินานด์ แมกเจลแลน เดินทางถึงประเทศฟิลิปปินส์โดยมาทอดสมอเรือตรินิแดดที่อ่าวเลย์เต ถือว่าเป็นผู้ค้นพบหมู่เกาะวิซายา
พ.ศ. 2203 (ค.ศ. 1660) - รัฐสภายาวถูกยุบเพื่อเตรียมพร้อมสำหรับรัฐสภาคอนเว็นท์ชั่นใหม่
พ.ศ. 2335 (ค.ศ. 1792) - พระเจ้ากุสตาฟที่ 3 แห่งสวีเดน ถูกลอบปลงพระชนม์โดยการยิง; พระองค์เสด็จสวรรคตเมื่อวันที่ 29 มีนาคม
พ.ศ. 2442 (ค.ศ. 1900) - เซอร์อาร์เธอร์ อีแวนส์ ซื้อซากเมืองนอสซัสบนเกาะครีต เพื่อการขุดค้นทางโบราณคดี
พ.ศ. 2482 (ค.ศ. 1939) - ฮิตเลอร์ประกาศให้ดินแดนโบฮีเมียและโมราเวียอยู่ภายใต้การอารักขาของเยอรมนี
พ.ศ. 2485 (ค.ศ. 1942) - นิวซีแลนด์ประกาศสงครามกับไทย โดยให้มีผลตั้งแต่วันที่ 25 มกราคม พ.ศ. 2485
พ.ศ. 2488 - ฝ่ายสัมพันธมิตรยึดเกาะอิโวจิมาสำเร็จ
พ.ศ. 2511 (ค.ศ. 1968) - สงครามเวียดนาม: ทหารอเมริกันสังหารพลเรือน 347 คน ที่เมืองมีลาย ในเวียดนาม
พ.ศ. 2521 (ค.ศ. 1978) - นาย อัลโด โมโร นายกรัฐมนตรีอิตาลีถูกกองทัพแดงอิตาลีลักพาตัวและถูกสังหารในเวลาต่อมา
== วันเกิด ==
พ.ศ. 2294 ( ค.ศ. 1751 ) - เจมส์ แมดิสัน ประธานาธิบดีสหรัฐอเมริกาคนที่ 4 (ถึงแก่กรรม 28 มิถุนายน พ.ศ. 2379)
พ.ศ. 2330 (ค.ศ. 1787) - จอร์จ ไซมอน โอห์ม นักวิทยาศาสตร์ชาวเยอรมัน (เสียชีวิต 27 กรกฎาคม พ.ศ. 2397)
พ.ศ. 2450 (ค.ศ. 1907) - พระองค์เจ้าสุทธวงษวิจิตร (สิ้นพระชนม์ 20 กุมภาพันธ์ พ.ศ. 2546)
พ.ศ. 2451 (ค.ศ. 1908) - จิตติ ติงศภัทิย์ อดีตองคมนตรี (เสียชีวิต 3 มีนาคม พ.ศ. 2538)
พ.ศ. 2455 (ค.ศ. 1912) - แพต นิกสัน อดีตสุภาพสตรีหมายเลขหนึ่งแห่งสหรัฐอเมริกา (ถึงแก่กรรม 22 มิถุนายน พ.ศ. 2536)
พ.ศ. 2464 (ค.ศ. 1921) - สมเด็จพระราชาธิบดีฟะฮัด บิน อับดุลอะซีซ อาล ซะอูด (สวรรคต 1 สิงหาคม พ.ศ. 2548)
พ.ศ. 2472 (ค.ศ. 1929) - สินีนาฏ โพธิเวส นักแสดงชาวไทย (เสียชีวิต 5 กรกฎาคม พ.ศ. 2560)
พ.ศ. 2496 (ค.ศ. 1953) - ริชาร์ด สตอลแมน ผู้ก่อตั้งโครงการกนู
พ.ศ. 2507 (ค.ศ. 1964) - นาคร ศิลาชัย นักแสดง/พิธีกร/นักกีฬาชาวไทย
พ.ศ. 2511 (ค.ศ. 1968) - สุนารี ราชสีมา นักร้องลูกทุ่งหญิงชาวไทย
พ.ศ. 2516 (ค.ศ. 1973) - ฮิเดกิ โทดากะ แชมป์โลกมวยสากลชาวญี่ปุ่น
พ.ศ. 2518 (ค.ศ. 1975) - โชคทวี พรหมรัตน์ อดีตนักฟุตบอลทีมชาติไทย
พ.ศ. 2525 (ค.ศ. 1982) - ดักกลาส โรดริเกวซ นักฟุตบอลชาวบราซิล
พ.ศ. 2532 (ค.ศ. 1989) - ทีโอ วอลคอตต์ นักฟุตบอลชาวอังกฤษ
พ.ศ. 2536 (ค.ศ. 1993)
* ภัทรานิษฐ์ วิริยะบำรุงกิจ นักแสดงหญิงชาวไทย
* แอนเทรอัส คอร์เนลีอัส นักฟุตบอลชาวเดนมาร์ก
พ.ศ. 2540 (ค.ศ. 1997) - ดอมินิก แคลเวิร์ต-ลูอิน นักฟุตบอลอาชีพชาวอังกฤษ
== วันถึงแก่กรรม ==
พ.ศ. 2477 (ค.ศ. 1934) - พระองค์เจ้าปฤษฎางค์ ผู้มีบทบาทสำคัญทางการทูตของไทยในช่วงต้นรัชสมัยพระบาทสมเด็จพระจุลจอมเกล้าเจ้าอยู่หัว
พ.ศ. 2502 (ค.ศ. 1959) - ขุนทวยหาญพิทักษ์ (เหล็ง ศรีจันทร์) นายทหารหัวหน้าคณะผู้ก่อการกบฏ ร.ศ. 130
พ.ศ. 2564 (ค.ศ. 2021) - ไพโรจน์ นิงสานนท์ อดีตรัฐมนตรีว่าการกระทรวงสาธารณสุข (เกิด 2 เมษายน พ.ศ. 2471)
== วันสำคัญและวันหยุดเทศกาล ==
== อ้างอิง ==
== แหล่งข้อมูลอื่น ==
BBC: On This Day
NY Times: On This Day
Today in History: March 16 
มีนาคม 16
มีนาคม
11 มีนาคม

วันที่ 11 มีนาคม เป็นวันที่ 70 ของปี (วันที่ 71 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 295 วันในปีนั้น
== เหตุการณ์ ==
พ.ศ. 2455 (ค.ศ. 1912) - จีนประกาศใช้ " บทบัญญัติชั่วคราวสาธารณรัฐประชาราษฎร์จีน " ซึ่งถือได้ว่าเป็นรัฐธรรมนูญฉบับแรกของจีน ภายหลังการปฏิวัติ
พ.ศ. 2480 (ค.ศ. 1937) - กองทหารเยอรมันเดินทัพเข้าสู่ออสเตรีย
พ.ศ. 2509 (ค.ศ. 1966) - ทหารอินโดนีเซียกดดันให้ประธานาธิบดีซูการ์โนลงจากตำแหน่ง
พ.ศ. 2533 (ค.ศ. 1990) - ประเทศลิทัวเนียได้รับเอกราชจากสหภาพโซเวียต
พ.ศ. 2547 (ค.ศ. 2004) - ผู้ก่อการร้ายใช้ระเบิดหลายลูก โจมตีขบวนรถไฟโดยสารในกรุงมาดริด ประเทศสเปน ทำให้มีผู้เสียชีวิต 191 คน บาดเจ็บกว่า 1,800 คน
พ.ศ. 2554 (ค.ศ. 2011) - เกิดแผ่นดินไหวขนาด 9.0 จุดศูนย์กลางแผ่นดินไหวเกิดใกล้ชายฝั่งตะวันออกเฉียงเหนือของเกาะฮอนชู ประเทศญี่ปุ่น ซึ่งส่งผลให้เกิดคลื่นสึนามิตามมา และให้เกิดภัยพิบัติที่โรงไฟฟ้านิวเคลียร์ฟูกูชิมะแห่งที่หนึ่ง
== วันเกิด ==
พ.ศ.2261 (ค.ศ.1718)-จักรพรรดินีจี้ จักรพรรดินีผู้ถูกปลดในจักรพรรดิเฉียนหลง
พ.ศ. 2288 (ค.ศ. 1745) - พระเจ้าปดุง (สวรรคต 5 มิถุนายน พ.ศ. 2362)
พ.ศ. 2359 (ค.ศ. 1816) - พระเจ้าบรมวงศ์เธอ กรมขุนวรจักรธรานุภาพ (สิ้นพระชนม์ 13 มิถุนายน พ.ศ. 2415)
พ.ศ. 2442 (ค.ศ. 1899) - สมเด็จพระเจ้าเฟรเดอริกที่ 9 แห่งเดนมาร์ก (สวรรคต 14 มกราคม พ.ศ. 2515)
พ.ศ. 2473 (ค.ศ. 1930) - รัชนี ศรีไพรวรรณ ครูและนักประพันธ์ชาวไทย (ถึงแก่กรรม 15 เมษายน พ.ศ. 2557)
พ.ศ. 2490 (ค.ศ. 1947) - โกวิท วัฒนะ รองนายกรัฐมนตรีของไทย
พ.ศ. 2495 (ค.ศ. 1952) - วีระ โรจน์พจนรัตน์ รัฐมนตรีว่าการกระทรวงวัฒนธรรม
พ.ศ. 2508 (ค.ศ. 1965) - ไนเจล แอดกินส์ นักฟุตบอลชาวอังกฤษ
พ.ศ. 2512 (ค.ศ. 1969) - เทร์เรนซ์ ฮาวเวิร์ด นักแสดง, แร็ปเปอร์, นักร้อง, นักแต่งเพลง และผู้ผลิตแผ่นเสียงชาวอเมริกัน
พ.ศ. 2514 (ค.ศ. 1971) - จอห์นนี นอกซ์วิลล์ นักแสดงชาวอเมริกัน
พ.ศ. 2521 (ค.ศ. 1978) - ดีดีเย ดรอกบา นักฟุตบอลชาวไอวอรีโคสต์
พ.ศ. 2531 (ค.ศ. 1988) - ฟาบีอู กูเองเตรา นักฟุตบอลชาวโปรตุเกส
พ.ศ. 2532 (ค.ศ. 1989) - แอนทอน เยลชิน นักแสดงชาวอเมริกันเชื้อสายรัสเซีย (ถึงแก่กรรม 19 มิถุนายน พ.ศ. 2559)
พ.ศ. 2534 (ค.ศ. 1991) -
* แจ็ก ร็อดเวลล์ นักฟุตบอลชาวอังกฤษ
* อเลสซานโดร ฟลอเรนซี นักฟุตบอลชาวอิตาลี
พ.ศ. 2535 (ค.ศ. 1992) - นะโอะ โทยะมะ นักพากย์ นักร้องชาวญี่ปุ่น
พ.ศ. 2537 (ค.ศ. 1994) - แอนดรูว์ รอเบิร์ตสัน นักฟุตบอลชาวสกอตแลนด์
พ.ศ. 2540 (ค.ศ. 1997) - ธนบดี ใจเย็น นักร้องและนักแสดงชาวไทย
พ.ศ. 2545 (ค.ศ. 2002) - นันท์นภัส เลิศนามเชิดสกุล นักแสดง
== วันถึงแก่กรรม ==
พ.ศ. 2453 (ค.ศ. 1910) - พระเจ้าบรมวงศ์เธอ กรมหลวงพิชิตปรีชากร (ประสูติ 29 ตุลาคม พ.ศ. 2398)
พ.ศ. 2485 (ค.ศ. 1942) - พระเจ้าบรมวงศ์เธอ พระองค์เจ้าผ่องประไพ (ประสูติ 19 ธันวาคม พ.ศ. 2410)
พ.ศ. 2525 (ค.ศ. 1982) - เอ็ดมุนด์ คูเปอร์ กวีและนักเขียนชาวอังกฤษ (เกิด 30 เมษายน พ.ศ. 2469)
พ.ศ. 2549 (ค.ศ. 2006) - สโลโบดัน มิโลเชวิช อดีตผู้นำเซอร์เบียและยูโกสลาเวีย (เกิด 20 สิงหาคม พ.ศ. 2484)
พ.ศ. 2553 (ค.ศ. 2010) - น้องทราย คุณแม่ขอร้อง นักแสดงตลก
== วันสำคัญและวันหยุดเทศกาล ==
== แหล่งข้อมูลอื่น ==
BBC: On This Day
The New York Times: On This Day
มีนาคม 11
มีนาคม
7 มีนาคม

วันที่ 7 มีนาคม เป็นวันที่ 66 ของปี (วันที่ 67 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 299 วันในปีนั้น
== เหตุการณ์ ==
พ.ศ. 2418 (ค.ศ. 1876) - อเล็กซานเดอร์ เกรแฮม เบลล์ ได้รับการรับรองสิทธิบัตร ผลงานประดิษฐ์คิดค้นโทรศัพท์
พ.ศ. 2455 (ค.ศ. 1912) - โรอัลด์ อะมุนด์เซน นักสำรวจชาวนอร์เวย์ ประกาศการเดินทางไปถึงขั้วโลกใต้เป็นคนแรก ที่มีขึ้นเมื่อวันที่ 14 ธันวาคม พ.ศ. 2454 (ค.ศ. 1911)
พ.ศ. 2478 (ค.ศ. 1936) - สงครามโลกครั้งที่สอง : เยอรมนีเข้ายึดครองไรน์แลนด์ เป็นการละเมิดข้อตกลงโลคาร์โนและสนธิสัญญาแวร์ซาย
พ.ศ. 2563 (ค.ศ. 2020) - คณากร เพียรชนะ ผู้พิพากษาหัวหน้าคณะชั้นต้นในศาลจังหวัดยะลา ยิงตัวเองเสียชีวิตประท้วงการแทรกแซงคำพิพากษา
== วันเกิด ==
พ.ศ. 2334 (ค.ศ. 1792) - จอห์น เฮอร์เชล นักคณิตศาสตร์และนักดาราศาสตร์ชาวอังกฤษ (ถึงแก่กรรม 11 พฤษภาคม พ.ศ. 2414)
พ.ศ. 2432 (ค.ศ. 1889) - พระองค์เจ้าศิริวงศ์วัฒนเดช (สิ้นพระชนม์ 5 พฤษภาคม พ.ศ. 2451)
พ.ศ. 2448 (ค.ศ. 1905) - พระองค์เจ้ามยุรฉัตร (สิ้นพระชนม์ 11 สิงหาคม พ.ศ. 2513)
พ.ศ. 2465 (ค.ศ. 1922) - มอชตาร์ ลูบิส นักเรียกร้องเสรีภาพคนสำคัญของอินโดนีเซีย (ถึงแก่กรรม 2 กรกฎาคม พ.ศ. 2547)
พ.ศ. 2475 (ค.ศ. 1932) - โมะโมะโกะ โคชิ นักแสดงและนางแบบชาวญี่ปุ่น (ถึงแก่กรรม 5 พฤศจิกายน พ.ศ. 2541)
พ.ศ. 2485 (ค.ศ. 1942) - ไวพจน์ เพชรสุพรรณ นักร้องชาวไทย (ถึงแก่กรรม 12 มกราคม พ.ศ. 2565)
พ.ศ. 2497 (ค.ศ. 1954) - ประจิน จั่นตอง รัฐมนตรีว่าการกระทรวงคมนาคม
พ.ศ. 2505 (ค.ศ. 1962) - เทย์เลอร์ เดย์น นักร้องชาวอเมริกัน
พ.ศ. 2513 (ค.ศ. 1970) - เรเชล ไวสซ์ นักแสดงชาวอังกฤษ
พ.ศ. 2521 (ค.ศ. 1978) - เจ้าหญิงโซฟี เจ้าหญิงแห่งปรัสเซีย
พ.ศ. 2527 (ค.ศ. 1984) - มาตีเยอ ฟลามีนี นักฟุตบอลชาวฝรั่งเศส
พ.ศ. 2530 (ค.ศ. 1987) - อาแตม แบน อาร์ฟา นักฟุตบอลชาวฝรั่งเศส
พ.ศ. 2531 (ค.ศ. 1988) - พรพรรณ สิทธินววิธ นักแสดงหญิงชาวไทย
พ.ศ. 2533 (ค.ศ. 1990) - ชเว จง-ฮุน อดีตนักดนตรีและนักแสดงชาวเกาหลีใต้
พ.ศ. 2535 (ค.ศ. 1992) - อิม ฮยอน-ซิก (นักร้อง) นักร้อง, นักเขียนเพลงและนักแต่งเพลงชาวเกาหลีใต้
พ.ศ. 2537 (ค.ศ. 1994) - จอร์แดน พิกฟอร์ด นักฟุตบอลชาวอังกฤษ
พ.ศ. 2542 (ค.ศ. 1999) - โรนัลด์ อาราอูโฆ นักฟุตบอลชาวอุรุกวัย
พ.ศ. 2545 (ค.ศ. 2002) - อากาเนะ ฮากะ นักร้องหญิงชาวญี่ปุ่น
พ.ศ. 2548 (ค.ศ. 2005) - เจด เวเบอร์ นางแบบ นักแสดงและแดนเซอร์ชาวฮ่องกง-ฝรั่งเศส
== วันถึงแก่กรรม ==
พ.ศ. 2494 (ค.ศ. 1951) - กรมพระยาชัยนาทนเรนทร (วันประสูติ 12 พฤศจิกายน พ.ศ. 2428)
พ.ศ. 2542 (ค.ศ. 1999) - สแตนลีย์ คูบริก ผู้กำกับชาวอเมริกัน (เกิด 26 กรกฎาคม พ.ศ. 2471)
พ.ศ. 2563 (ค.ศ. 2020) - คณากร เพียรชนะ ผู้พิพากษาหัวหน้าคณะชั้นต้นในศาลจังหวัดยะลา (เกิด 18 ธันวาคม พ.ศ. 2512)
พ.ศ. 2564 (ค.ศ. 2021) - พระธรรมรัตนากร (สีนวล ปญฺญาวชิโร) อดีตเจ้าอาวาสวัดพระเชตุพนวิมลมังคลารามราชวรมหาวิหาร (เกิด 29 มิถุนายน พ.ศ. 2564)
== วันสำคัญและวันหยุดเทศกาล ==
พ.ศ. 2555 (ค.ศ. 2012) - วันมาฆบูชา
== แหล่งข้อมูลอื่น ==
BBC: On This Day
The New York Times: On This Day
มีนาคม 07
มีนาคม
4 มีนาคม

วันที่ 4 มีนาคม เป็นวันที่ 63 ของปี (วันที่ 64 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 302 วันในปีนั้น
== เหตุการณ์ ==
พ.ศ. 2447 (ค.ศ. 1904) - สงครามรัสเซีย-ญี่ปุ่น: ทหารญี่ปุ่น 100,000 คน กดดันให้ทหารรัสเซียในเกาหลีล่าถอยไปยังแมนจูเรีย
พ.ศ. 2492 (ค.ศ. 1949) - เวลา 3.00 น. เกิดเหตุการณ์สังหาร 4 อดีตรัฐมนตรี ประกอบด้วย นายจำลอง ดาวเรือง, นายถวิล อุดล, นายทองอินทร์ ภูริพัฒน์ และ ดร.ทองเปลว ชลภูมิ ซึ่งทั้งหมดเป็นอดีตรัฐมนตรีและนักการเมืองในสังกัดของนายปรีดี พนมยงค์ และนายเตียง ศิริขันธ์ ที่ถนนพหลโยธิน ก.ม.ที่ 11 โดยทั้งหมดถูกยิงเสียชีวิตอย่างน่าสงสัยบนรถขนนักโทษของตำรวจ แต่ทางตำรวจแถลงว่าเกิดจากการปะทะกับโจรมลายูที่จะมาชิงตัวนักโทษ
พ.ศ. 2520 (ค.ศ. 1977) - เกิดแผ่นดินไหวขนาด 7.4 ในยุโรปตะวันออก ทำให้มีผู้เสียชีวิตมากกว่า 1,500 คน
พ.ศ. 2535 (ค.ศ. 1992) - วันสถาปนาก่อตั้ง โรงเรียนนวมินทราชินูทิศ หอวัง นนทบุรี
พ.ศ. 2539 (ค.ศ. 1996) - เกิดระเบิดที่ศูนย์การค้าขนาดใหญ่ในกรุงเทลอาวีฟ ประเทศอิสราเอล มีผู้เสียชีวิต 20 คน กลุ่มฮามาสออกมาอ้างความรับผิดชอพ.ศ. 2537
พ.ศ. 2543 (ค.ศ. 2000) - โซนี่คอมพิวเตอร์เอนเตอร์เทนเมนท์ ได้ออกวางจำหน่ายเครื่องเล่นวิดีโอเกมส์ "โซนี่เพลย์สเตชัน 2" เป็นครั้งแรกในประเทศญี่ปุ่นพร้อมเกมสำหรับบนเครื่องเล่นดังกล่าวจำนวน 10 เกม
พ.ศ. 2544 (ค.ศ. 2001) - เกิดการระเบิดฆ่าตัวตายในเมืองเนทันยาฮู ประเทศอิสราเอล มีผู้เสียชีวิต 3 คน กลุ่มฮามาสออกมาอ้างความรับผิดชอบ
== วันเกิด ==
พ.ศ. 2458 (ค.ศ. 1915) - พลเรือเอก สงัด ชลออยู่ ทหารชาวไทย (เสียชีวิต 23 พฤศจิกายน พ.ศ. 2523)
พ.ศ. 2472 (ค.ศ. 1929) - มารวย ผดุงสิทธิ์ รัฐมนตรีช่วยว่าการกระทรวงการคลัง
พ.ศ. 2487 (ค.ศ. 1944) - ศรคีรี ศรีประจวบ อดีตนักร้องลูกทุ่งชื่อดัง และอดีตนักแสดงชาวไทย (เสียชีวิต 30 มกราคม พ.ศ. 2515)
พ.ศ. 2494 (ค.ศ. 1951) - เคนนี แดลกลีช อดีตนักฟุตบอลชาวสกอตแลนด์
พ.ศ. 2497 (ค.ศ. 1954) - มนต์สยาม ฮ. มหาชัย นักมวยชาวไทย
พ.ศ. 2517 (ค.ศ. 1974) - มลาเด็น เคอร์สตายิช ผู้จัดการทีมฟุตบอลและอดีตนักฟุตบอลชาวเซอร์เบีย
พ.ศ. 2519 (ค.ศ. 1976) - กรุณพล เทียนสุวรรณ นักแสดงชาวไทย
พ.ศ. 2522 (ค.ศ. 1979) - วีวาเชลาฟ มาลาเฟียฟ นักฟุตบอลชาวรัสเซีย
พ.ศ. 2525 (ค.ศ. 1982) - หลุยส์ สก๊อต นักร้อง นักแสดงชาวไทย
พ.ศ. 2529 (ค.ศ. 1986) - พัก มิน-ย็อง นักแสดงชาวเกาหลีใต้
พ.ศ. 2531 (ค.ศ. 1988) - ซเตว็อง ล็องกี นักฟุตบอลชาวมาร์ตีนิก
พ.ศ. 2532 (ค.ศ. 1989) - เอริน เฮเธอร์ตัน นางแบบชาวอเมริกัน
พ.ศ. 2534 (ค.ศ. 1991) - ปกเกล้า อนันต์ นักฟุตบอลชาวไทย
พ.ศ. 2535 (ค.ศ. 1992) - แบนท์ เลโน นักฟุตบอลชาวเยอรมัน
พ.ศ. 2539 (ค.ศ. 1996) -
* ธนนท์ จำเริญ นักร้องชาวไทย
* อิรินา ซาเรตสกา นักคาราเต้ชาวยูเครน
พ.ศ. 2540 (ค.ศ. 1997) -
* คว็อน ฮย็อน-บิน นักร้อง นายแบบ ชาวเกาหลีใต้
* พลอยไพลิน ตั้งประภาพร นักแสดงหญิงชาวไทย
* เฟรดดี วูดแมน นักฟุตบอลชาวอังกฤษ
* มาร์แต็ง แตรีเย นักฟุตบอลอาชีพชาวฝรั่งเศส
พ.ศ. 2542 (ค.ศ. 1999) -
* บรูคลิน เบคแคม นายแบบชาวอังกฤษ
* สุรเดช พินิวัตร์ นักแสดงชายชาวไทย
พ.ศ. 2548 (ค.ศ. 2005) - วิตนีย์ บีเจอร์เคน นักยิมนาสติกและยูทูปเบอร์ชาวอเมริกัน
== วันถึงแก่กรรม ==
พ.ศ. 2485 (ค.ศ. 1942) - ไม้ เมืองเดิม นักเขียนชาวไทย
พ.ศ. 2510 (ค.ศ. 1967) - พระยาวันพฤกษ์พิจารณ์ (ทองคำ เศวตศิลา)
== วันสำคัญและวันหยุดเทศกาล ==
พ.ศ. 2539 (ค.ศ. 1996), พ.ศ. 2558 (ค.ศ. 2015) - วันมาฆบูชา
== แหล่งข้อมูลอื่น ==
BBC: On This Day
Today in History: March 4 
มีนาคม 04
มีนาคม
27 กุมภาพันธ์

วันที่ 27 กุมภาพันธ์ เป็นวันที่ 58 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 307 วันในปีนั้น
== เหตุการณ์ ==
พ.ศ. 2160 (ค.ศ. 1617) - สวีเดนลงนามในสนธิสัญญาสตอลโบโว ยุติสงครามอิงเกรียนกับรัสเซีย
พ.ศ. 2476 (ค.ศ. 1933) - ไรชส์ทาค อาคารที่ประชุมรัฐสภา ในกรุงเบอร์ลิน ประเทศเยอรมนีถูกเผา
พ.ศ. 2545 (ค.ศ. 2002) - รถไฟขบวนหนึ่งที่นำนักแสวงบุญฮินดูกลับจากเมืองอโยธยา สถานที่ศักดิ์สิทธิ์ทางตะวันตกของรัฐคุชราต ประเทศอินเดีย ถูกเผาโดยชาวมุสลิม มีผู้เสียชีวิตบนรถไฟ 58 คน ทำให้เกิดการจลาจลตอบโต้ นำไปสู่การเสียชีวิตของชาวมุสลิมนับพันคน
== วันเกิด ==
พ.ศ. 2419 (ค.ศ. 1876) - สมเด็จพระมเหสีเจิน (สิ้นพระชนม์ 15 สิงหาคม พ.ศ. 2443)
พ.ศ. 2445 (ค.ศ. 1902) - จอห์น สไตน์เบ็ค นักเขียนชาวอเมริกัน (เสียชีวิต 20 ธันวาคม พ.ศ. 2511)
พ.ศ. 2471 (ค.ศ. 1928) - อาเรียล ชารอน นายกรัฐมนตรีอิสราเอล (เสียชีวิต 11 มกราคม พ.ศ. 2557)
พ.ศ. 2475 (ค.ศ. 1932) - เอลิซาเบธ เทย์เลอร์ นักแสดงอังกฤษ-อเมริกัน (เสียชีวิต 23 มีนาคม พ.ศ. 2554)
พ.ศ. 2516 (ค.ศ. 1973) - หลี่ ปิงปิง นักแสดงและนักร้องชาวจีน
พ.ศ. 2524 (ค.ศ. 1981) - จอช โกรแบน นักร้องและนักประพันธ์ชาวอเมริกัน
พ.ศ. 2528 (ค.ศ. 1985) - ดีนียาร์ บิลยาเลตดีนอฟ นักฟุตบอลชาวรัสเซีย
พ.ศ. 2533 (ค.ศ. 1990)
* เมแกน ยัง นักแสดง นางแบบ พิธีกรรายการโทรทัศน์และนางงามชาวฟิลิปปินส์-อเมริกัน
พ.ศ. 2535 (ค.ศ. 1992)
* คอลลัม วิลสัน นักฟุตบอล ชาวอังกฤษ
* จอนโจ เชลวีย์ นักฟุตบอลชาวอังกฤษ
พ.ศ. 2536 (ค.ศ. 1993) - อาลฟงส์ อาเรออลา นักฟุตบอลอาชีพชาวฝรั่งเศส
พ.ศ. 2537 (ค.ศ. 1994) - ริเอะ ทากาฮาชิ นักพากย์เสียงและนักร้องชาวญี่ปุ่น
พ.ศ. 2538 (ค.ศ. 1995)
* เซร์เกย์ มิลีงกอวิช-ซาวิช นักฟุตบอลชาวเซอร์เบีย
* โคซูเกะ นากามูระ นักฟุตบอลชาวญี่ปุ่น
* โตมาช โซว์แช็ก นักฟุตบอลชาวเช็ก
== วันถึงแก่กรรม ==
พ.ศ. 2493 (ค.ศ. 1950) - พระองค์เจ้าพวงสร้อยสอางค์ (ประสูติ 30 กันยายน พ.ศ. 2409)
พ.ศ. 2546 (ค.ศ. 2003) - เฟร็ด โรเจอร์ส นักจัดรายการโทรทัศน์, นักดนตรี, นักเชิดหุ่น, นักเขียนชาวอเมริกัน (เกิด 20 มีนาคม พ.ศ. 2471)
พ.ศ. 2553 (ค.ศ. 2010) - กำธร สุวรรณปิยะศิริ นักแสดงอาวุโสและนักพากย์ภาพยนตร์ (เกิด 16 กันยายน พ.ศ. 2478)
พ.ศ. 2554 (ค.ศ. 2011) - แอมปาโร มูนอซ นักแสดง นางแบบ นางงามชาวสเปน (เกิด 21 มิถุนายน พ.ศ. 2497)
พ.ศ. 2564 (ค.ศ. 2021) - อู๋ เมิ่งต๋า นักแสดงชาวฮ่องกง (เกิด 2 มกราคม พ.ศ. 2495)
== วันสำคัญและวันหยุดเทศกาล ==
วันสถาปนาวิทยาลัยเทคโนโลยีและอาชีวศึกษา หรือมหาวิทยาลัยเทคโนโลยีราชมงคล ในปัจจุบัน
== แหล่งข้อมูลอื่น ==
BBC: On This Day 
Today in History: February 27 
กุมภาพันธ์ 27
กุมภาพันธ์
กลุ่มความซับซ้อน พี และ เอ็นพี

กลุ่มความซับซ้อน พี และ เอ็นพี ทฤษฎีความซับซ้อนในการคำนวณเป็นส่วนหนึ่งของทฤษฎีการคำนวณที่ศึกษาเกี่ยวกับทรัพยากรที่ต้องการ สำหรับการแก้ปัญหาหนึ่งๆ ทรัพยากรที่สนใจโดยทั่วไปคือเวลา (ต้องใช้การทำงานกี่ขั้นตอนก่อนจะแก้ปัญหาได้) และเนื้อที่ (ต้องใช้เนื้อที่เท่าใดในการแก้ปัญหา)
ในทฤษฎีดังกล่าว กลุ่ม พี (P) คือประกอบไปด้วยปัญหาการตัดสินใจที่สามารถหาคำตอบได้โดยเครื่องจักรเชิงลำดับแบบกำหนด (deterministic sequential machine) ในเวลาที่เป็นพหุนามของขนาดของข้อมูลป้อนเข้า กลุ่มปัญหา เอ็นพี (NP) ประกอบไปด้วยปัญหาการตัดสินใจที่ในกรณีที่คำตอบคือ 'ใช่' สามารถตรวจสอบได้ถ้าให้ข้อมูลที่เหมาะสม หรือพูดในอีกทางหนึ่งที่เหมือนกันว่า เป็นกลุ่มของปัญหาที่สามารถหาคำตอบได้ในเวลาพหุนามบนเครื่องจักรเชิงไม่กำหนด อาจกล่าวได้ว่าปัญหาเปิดที่สำคัญที่สุดในวิทยาการคอมพิวเตอร์เชิงทฤษฎีนั้น เกี่ยวข้องกับความสัมพันธ์ของกลุ่มปัญหาทั้งสองนี้:
P เท่ากับ NP หรือไม่ ?
ในปี 2545 มีการสำรวจความเชื่อของนักวิจัย 100 คน 61 คนเชื่อว่าพีไม่เท่ากับเอ็นพี 9 คนเชื่อว่าเท่ากัน 22 คนตอบว่าไม่แน่ใจ ส่วนที่เหลือเชื่อว่าจะไม่สามารถหาบทพิสูจน์ได้
กลุ่มของปัญหาที่อยู่ในเอ็นพีที่มีความสำคัญและได้รับความสนใจมากที่สุดก็คือกลุ่มของ เอ็นพีบริบูรณ์ ซึ่งเป็นกลุ่มของปัญหาที่ไม่น่าจะอยู่ใน พี มากที่สุด ความสัมพันธ์ของ พี เอ็นพี และ เอ็นพีบริบูรณ์ ที่นักวิจัยเชื่อกันเป็นไปตามรูป ซึ่งจะเห็นได้ว่า ทั้งพีและเอ็นพีบริบูรณ์อยู่ภายใน เอ็นพี แต่ว่าเอ็นพีบริบูรณ์กับพีไม่มีส่วนที่ซ้อนทับกันเลย อีกทั้งยังมีเซ็ตบางเซ็ตที่อยู่ในเอ็นพีแต่อยู่นอกพีและเอ็นพีบริบูรณ์
ปัญหาพีและเอ็นพีสามารถถามได้อีกแบบคือ "ถ้าเรามีปัญหาที่สามารถตรวจคำตอบ (ใช่/ ไม่ใช่) ได้อย่างรวดเร็ว เราจะสามารถหาคำตอบได้อย่างรวดเร็วหรือไม่?" ยกตัวอย่างเช่น ถ้าเราอยากตรวจสอบว่าจำนวนๆหนึ่งเป็นจำนวนประกอบหรือไม่ หากเรามีจำนวน 53308290611 อยู่ แล้วต้องการตรวจสอบ วิธีที่ทำได้วิธีหนึ่งก็คือทดลองจำนวนทุกจำนวนว่าหารจำนวนนี้ลงตัวหรือไม่ แต่วิธีนี้ใช้เวลาการทำงานเป็น exponential เมื่อเทียบกับขนาดของอินพุต (ขนาดของอินพุตในที่นี้ไม่ใช่ค่าของจำนวน แต่เป็นจำนวนของบิตที่ใช้ในการแทนค่าจำนวนนั้น ยกตัวอย่างเช่น จำนวน 128 มีขนาดของอินพุตเท่ากับ 8 เพราะว่า 128={1000 0000}_2)
การหาค่าเหมาะสมที่สุดทางคณิตศาสตร์
ปัญหาทางคณิตศาสตร์ที่ยังแก้ไม่ได้
ทฤษฎีความซับซ้อนในการคำนวณ
ข้อความคาดการณ์
ปัญหาทางวิทยาการคอมพิวเตอร์ที่ยังแก้ไม่ได้
18 มี.ค.

redirect 18 มีนาคม
19 มี.ค.

redirect 19 มีนาคม
20 มี.ค.

redirect 20 มีนาคม
21 มี.ค.

redirect 21 มีนาคม
22 มี.ค.

redirect 22 มีนาคม
17 มี.ค.

redirect 17 มีนาคม
16 มี.ค.

redirect 16 มีนาคม
15 มี.ค.

redirect 15 มีนาคม
14 มี.ค.

redirect 14 มีนาคม
13 มี.ค.

redirect 13 มีนาคม
12 มี.ค.

redirect 12 มีนาคม
11 มี.ค.

redirect 11 มีนาคม
10 มี.ค.

redirect 10 มีนาคม
1 มี.ค.

redirect 1 มีนาคม
2 มี.ค.

redirect 2 มีนาคม
3 มี.ค.

redirect 3 มีนาคม
4 มี.ค.

redirect 4 มีนาคม
5 มี.ค.

redirect 5 มีนาคม
6 มี.ค.

redirect 6 มีนาคม
7 มี.ค.

redirect 7 มีนาคม
8 มี.ค.

redirect 8 มีนาคม
9 มี.ค.

redirect 9 มีนาคม